钦定古今图书集成/明伦汇编/氏族典/第324卷 > 《廖用贤尚友录》 > 应槚
## 钦定古今图书集成/明伦汇编/氏族典/第324卷 > 《廖用贤尚友录》 > 应槚

按《万姓统谱》：槚字子林，遂昌人。嘉靖己丑进士，督楚
学政。端方直戆，果决严翼，笃志造士，清行检，杜请托，
会僚采无笑容。楚愍王召宴不赴，馈赂不纳，王恐其
妨己也，深嫉之。无何，王被弑，外人不觉，独书判官朱
恩率杨镗等逾垣赴武昌，守何城泣报死状，且曰：“恩
等受主恩，当以死报城。”具以此情白当路，而长史孙
立安受英燿黄金带钩，既报中风矣，槚曰：“某职司风
化，以子弑父，法当正刑；况国君乎？”遂讽都御史车纯
亟图申鸣纯，嗫嚅，诸司亦沉吟。槚曰：“如天地神明在
上，何？”拂衣起，纯从之走。吏速御史伊敏生会奏，降旨
勘鞫，恩言不诬，始械系英燿入京伏法。